Ǹtondôbə a nə ǹkúkúmá; məyɔŋ mə́ dzə́mə́ kám ! A tɔá bəkerúbim á yób: sí é tīgídán. 2Ǹtondôbə a nə mod nénə̄ á Síon ńdɔ̄ fə a bədə́ məyɔŋ mə́sə̄ á yób: 3bə́ dzə́mə́lə̄ dzwé dóe yā lə́ anén ai ekɔ wɔ̌ŋ ! Á nə mfúfúb ! 4Ngul ǹkúkúmá é nə nâ á diŋ tə́tə̄lə́. Wǎ ó ngábonde ńtáán mam. Tə́tə̄lə́ ai sósōō ábə̄ Yákɔb, wǎ ó ngábonde byá: 5Ngəmə́ŋán Ǹtondôbə Zambá wáán ! Búdúbán bəbubudu êta məkǒl dzíé ósū, amú á nə m̀fúfúb ! 6Mósɛs bán Áron á zāŋ bəfada bóé ai Samuɛ̂l á zāŋ ébá bə́ yómege dzwé díé, bə́ lóege Ǹtondôbə, nyé a yalágán bɔ́. 7A lɛ̂gɛ ai bɔ́ á ńkum ńkúd, bâ bə́ baala məbéndé móé, ai mə́mvéndé á ngāvə́ bɔ̄. 8Ǎ Ńtondôbə Zambá wáán, wǎmēn ō kadəgə bɔ́ yalan, o ngábə́ Zāmbá odzíbí ású dábán, hədá o vudugan bɔ́ ású bə́bə́ə̄ mim̀bɔán myábán. 9Ngəmə́ŋán Ǹtondôbə Zambá wáán; lúán miǹló ḿfág yǎ ḿfūfúb ǹkǒl wóe ó nə́, amú á nə́ m̀fúfúb, Ǹtondôbə Zambá wáán.